Sridevi Death Anniversary: श्रीदेवी की पसंदीदा साड़ी की हो रही ऑनलाइन नीलामी, अब तक इतने रुपये पहुंची बोली  
श्रीदेवी की पसंदीदा साड़ी की हो रही ऑनलाइन नीलामी
बोनी कपूर कर रहे हैं निलामी
40 हजार रुपये से शुरू हुई थी निलामी
कुछ दिन पहले श्रीदेवी (Sridevi) की साड़ी की बोली 40 हजार रुपये से शुरू हुई थी, जो अभी भी जारी है. बोली अब तक 130,000 रुपये तक पहुंच गई है. पेरिसेरा ने 20 फरवरी को एक ट्वीट के जरिए साड़ी के लिए बोली आमंत्रित की थी. कोटा साड़ी के विवरण में कहा गया, "यह हल्की, चमकीली है और इससे श्रीदेवी का आदर्श सार प्रकट होता है." देश की कला व सिनेमा में उनके महान योगदान के लिए श्रीदेवी (Sridevi) को राष्ट्रीय पुरस्कार व पद्मश्री से सम्मानित किया गया था. 
श्रीदेवी का जन्म 13 अगस्त, 1963 को हुआ था.  श्रीदेवी (Sridevi) एक भारतीय फिल्म अभिनेत्री थीं, जिन्होंने तमिल, मलयालम, तेल्गु, कन्नड़ और हिन्दी सिनेमा में काम किया था. भारतीय सिनेमा की पहली 'महिला सुपरस्टार' कही जाने वाली श्रीदेवी ने 5 फिल्मफेयर पुरस्कार भी प्राप्त किये. 1980 और 1990 के दशक में श्रीदेवी सबसे अधिक वेतन प्राप्त करने वाली अभिनेत्रयों में शामिल थीं, और उन्हें उस युग की सबसे लोकप्रिय अभिनेत्री माना जाता है.

इनपुट आईएएनएस से